સેન્ટ કિટ્સઃ શાનદાર ફોર્મમાં રમી રહેલા લોકેશ રાહુલ (૬૧)ની સતત બીજી અર્ધસદી અને કેપ્ટન વિરાટ કોહલી (૫૧) સાથે તેની અર્ધસદીની ભાગીદારી તેમજ રવીન્દ્ર જાડેજા (૫૬)ની મદદથી ભારતે વેસ્ટ ઇન્ડીઝ ક્રિકેટ બોર્ડ પ્રેસિડેન્ટ ઈલેવન વિરુદ્ધ ત્રણ દિવસીય પ્રેક્ટિસ મેચના બીજા દિવસે ઓલઆઉટ થતાં પહેલાં ૩૬૪ રન ખડકી દીધા હતા. વિન્ડીઝ બોર્ડ પ્રેસિડેન્ટ ઈલેવને બીજા દિવસની રમત બંધ થઈ ત્યાં સુધી કેપ્ટન જોન્સનની વિકેટ ગુમાવીને ૨૬ રન બનાવી લીધા હતા. વિન્ડીઝની ટીમ હજુ પણ ભારતના સ્કોર કરતાં ૧૫૮ રન પાછળ છે અને તેની નવ વિકેટ બાકી છે. ઉલ્લેખનીય છે કે ભારતીય સ્પિન ત્રિપુટીના આક્રમણ સામે વિન્ડીઝ બોર્ડ પ્રેસિડેન્ટ ઈલેવનની ટીમ પહેલા દાવમાં ૧૮૦ રનમાં ઓલઆઉટ થઈ ગઈ હતી.